Vasyl Fedoryšyn

Vasyl Petrovitš Fedoryšyn (, s. 31. maaliskuuta 1981 Kaluš) on ukrainalainen vapaapainija ja Euroopan mestari.

Ateenan kesäolympialaisissa 2004 Fedoryšyn sijoittui alle 60 kilosarjan sarjassa neljänneksi. Pekingissä 2008 hän sijoittui samassa sarjassa alun perin toiseksi hävittyään loppuottelussa venäläiselle Mavlet Batiroville. Fedoryšyn kuitenkin menetti mitalinsa kun hänen Pekingissä antamansa dopingnäyte tutkittiin uudelleen vuonna 2016 ja hän jäi kiinni anabolisten steroidien käytöstä.

MM-tasolta Fedoryšyn on saavuttanut yhden hopea- ja yhden pronssimitalin. Euroopan mestaruuden hän on voittanut kolmesti, minkä lisäksi hänellä on kaksi EM-hopeaa ja neljä EM-pronssia.

 Lähteet 
 Profiili FILA:n sivustolla 
 Vasyl Fedoryshyn Biography and Olympic Results  Sports Reference LLC. 
 Profiili foldeak.com.in tietokannassa 

Viitteet

Luokka:Ukrainalaiset vapaapainijat
Luokka:Vuonna 1981 syntyneet
Luokka:Elävät henkilöt